Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: visszásságot, hogy a 287/1997. (XII. 29.) Korm. rendelet 3. §
Paragraph Index: 336

(3) bekezdésében biztosított, a végzett munka mennyiségének és minőségéhez megfelelő jövedelemhez való joggal összefüggésben okoz visszásságot. IV. Az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal összefüggésben okoz visszásságot, hogy nincs olyan jogszabály, amely a közösségi szállások létesítésének feltételeit szabályozza. A Magyar Helsinki Bizottság igazgatója beadvánnyal fordult az állampolgári jogok országgyűlési biztosához, amelyben sérelmezte, hogy a Miskolci Határőr Igazgatóság Közösségi Szállása (a továbbiakban: Közösségi Szállás) emberi tartózkodásra alkalmatlan. I. A Közösségi Szállás 1994. május 1-je óta üzemelt a Miskolci Határőr Igazgatóság egyik épületében az egykori katonai fogda alagsori helyiségeiben. A Közösségi Szállást a Határőrség azzal a céllal üzemeltette, hogy maximum 6 hónapig ideiglenes szállást biztosítson azoknak a külföldi állampolgároknak, akiknek Borsod-Abaúj-Zemplén, Heves és Nógrád megyék területén az illetékes idegenrendészeti hatóságok kijelölt helyen való tartózkodását rendelték el, de az érintettek — kellő anyagi fedezet hiányában — megélhetésükről nem képesek gondoskodni. A Közösségi Szállás, amelyet 30 személy elhelyezésére létesítettek, összesen 26 helyiségből állt, amelyből 5 hálónak, 2 befogadónak, 1—1 egészségügyi vizsgálónak, hatósági vizsgálónak, étkezőnek, kihallgatónak, valamint szolgálati helyiségnek volt berendezve. A Közösségi Szálláshoz tartozott egy zárt, dróthálóval lekerített, kb. 15—20 m 2 alapterületű betonozott udvar is, ahol sem fa, de még egy pad sem volt. A létesítményben elhelyezett külföldi állampolgárok tartózkodásának átlagos időtartama kilenc nap volt. A vizsgált 1999/79/II. szám iratok szerint volt példa azonban arra is, hogy a Közösségi Szállás hónapokig kisgyermekes családok elhelyezésére is szolgált. A helyszíni vizsgálat idején tizenkét külföldi — nyolc bangladeshi, két egyiptomi, egy-egy szudáni, illetve jemeni állampolgár — tartózkodott a közösségi szálláson. A hálóhelyiségek alapterülete változó, azok mindegyike zsúfolt volt. A legnagyobb kb. 2,8 méter széles, 6 m hosszú, a belmagassága kb. 2,4 méter volt. Az alagsori létesítmény természetes megvilágítását, illetve szellőzését csak a kb. 50×50 cm-es rácsozott, alsó párkányukkal a földfelszín magasságában lévő ablakok biztosították. A hálóhelyiségeken egy-egy ablak volt. Egy kb. 12 m2 alapterületű helyiségben négyen, egy kb. 20 m2 alapterületűben pedig tizenketten éltek. A helyiségek levegője az alagsori elhelyezés következtében és a megfelelő szellőzés hiányában nedves, párás és dohos volt. A külföldiek számára a hideg- és melegvíz használatát folyamatosan biztosították. A mellékhelyiségek takarítását az ideiglenes szálláshely lakói végezték. Az elégtelen szellőzés következtében a zuhanyozó helyiségek dohosak, penészesek voltak. A létesítmény nemek szerint elkülönített mellékhelyiségekkel nem rendelkezett. A muzulmán vallási előírásoknak is megfelelő illemhely nem volt. A vizsgálat adatai alapján az állampolgári jogok országgyűlési biztosa megállapította, hogy a Közösségi Szálláson élő külföldi állampolgárok egészségtelen elhelyezési körülményei, a muzulmán vallási előírásoknak is megfelelő mellékhelyiségek hiánya az Alkotmány 54. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes